Prillsõlg

Prillsõlg on rõivaste kinnitamiseks kasutatud, reeglina pronksist valmistatud sõlg (fiibula), mille otsi kaunistavad kaks kettakujulist spiraalset ehiselementihttps://mittelalter.fandom.com/de/wiki/Brillenfibel. Kettad meenutavad prilliklaase ja sõlg sarnaneb kujult prillidega.

 Kirjeldus 
Reeglina koosneb prillsõlg ühest pikast traaditükist, mis on rullitud kokku kaheks suureks spiraaliks ja nende spiraalide vahel on traat lipsukujuliselt kaheks kaareks keeratud. Traadi otsad, mis mõlemad väljuvad ehisspiraalide keskpunktist, on ühes otsas kujundatud sõlenõelaks, teine haagiks, mille taha sõlenõel kinnitudes sulgub.

 Ajalugu 
Prillsõlgede kandmine Euroopas jääb nooremasse pronksiaega ja vanemasse rauaaega 9.–6. sajandil eKr, eriti iseloomulikud on need Hallstatti kultuuri perioodile. Esimesi nendetaolisi kinniseid seostatakse Kesk-Euroopas  13.-11. sajandil eKr valitsenud urniväljade kultuuriga, Kreekas kanti prillsõlgi paariviisi rõivaste õlakinnitustena alates 11. sajandist eKrhttps://artsandculture.google.com/exhibit/anziehend-von-der-fibel-zur-brosche/xQIi1lJg1jdxKA?hl=de. Seda tüüpi sõled olid pika aja jooksul laialt levinud, nende leiukohti on kõikjal Kesk-Euroopas, Skandinaaviast ja Poolast kuni Itaalia ja Kreekani.

 Baltimaades 
Läti läänerannikult Staldzenest Ventspilsi lähedalt leiti 2001. aastal pärast sügistormi rannaliivast u 6 kg Skandinaaviaga seostatud pronksehteid ja nende katkeidAndrejs Vasks. Latvia as Part of a Sphere of Contacts in the Bronze Age. – Archaeologia Baltica, 13. Klaipėda: Klaipėda University Press, 2010, nende hulgas ka mitu prillsõlgehttp://www.arheo.ut.ee/Baltimaad_104.htm.

Eestist pärit arheoloogilises materjalis prillsõlge ei leidu.

 Viited 

 Välislingid 
 Brillenfibel. – Mittelalter Wiki

Kategooria:Sõled